**OBRAZLOŽENJE PRORAČUNA OPĆINE KALINOVAC ZA   
2023. GODINU, PROJEKCIJA ZA 2024. I 2025. GODINU**

Proračun Općine Kalinovac za 2023. godinu, projekcije za 2024. i 2025. godinu izrađen je u skladu sa člankom 28. Zakona o proračunu („Narodne novine“ broj 144/21), Pravilnikom o proračunskim klasifikacijama („Narodne novine“ broj 26/10, 120/13 i 1/20), Pravilnikom o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19 i 108/20) i Uputama za izradu proračuna jedinica lokalne i područne (regionalne) samouprave koje je izdalo Ministarstvo financija, a koje su dostupne na službenim web stranicama Ministarstva financija.

Zakonom o proračunu propisana je procedura pripreme, izrade i postupak donošenja proračuna. Sukladno navedenom propisu definirano je da općinski načelnik prijedlog proračuna na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za slijedeće dvije proračunske godine dostavlja Općinskom vijeću najkasnije do 15. studenoga.

U izradi proračuna i financijskih planova nema značajnijih metodoloških promjena u odnosu na prethodnu godinu, to je:

* 1. **Uključivanje vlastitih i namjenskih prihoda i primitaka svih proračunskih korisnika u proračun jedinice lokalne i područne (regionalne) samouprave.**

Člankom 52. Zakona o proračunu propisana je obveza uplate namjenskih prihoda i primitaka koje ostvare proračunski korisnici jedinica lokalne i područne (regionalne) samouprave u proračun nadležne jedinice. Namjenski prihodi i primici jesu pomoći, donacije, prihodi za posebne namjene, prihodi od prodaje ili zamjene imovine u vlasništvu jedinica lokalne i područne (regionalne) samouprave, naknade s naslova osiguranja i namjenski primici od zaduživanja i prodaje dionica i udjela. Nadalje, člankom 54. Zakona o proračunu utvrđuje se obveza uplate vlastitih prihoda proračunskih korisnika u proračun jedinice lokalne i područne (regionalne) samouprave.

Odlukom o izvršavanju proračuna jedinice lokalne i područne (regionalne) samouprave dana je mogućnost propisivanja izuzeća od obveze uplate namjenskih prihoda i primitaka te vlastitih prihoda korisnika u proračun.

Izuzeće od uplate navedenih prihoda i primitaka proračunskih korisnika u nadležni proračun ne isključuje obvezu njihova planiranja u proračunu jedinice lokalne i područne (regionalne) samouprave.

Proračun jedinice lokalne i područne (regionalne) samouprave sastoji se, sukladno članku 28. Zakona o proračunu, od općeg i posebnog dijela te plana razvojnih programa. Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata. Prema članku 33. Zakona o proračunu, financijski plan proračunskih korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata. Financijski plan proračunskih korisnika mora obuhvatiti sve izvore financiranja, što proizlazi iz članka 35. Zakona o proračunu.

Iz navedenoga proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.

**1.2. Primjena ekonomske klasifikacije propisane Pravilnikom o proračunskom računovodstvu i Računskom planu**

Pravilnik o proračunskom računovodstvu i Računskom planu koji je u primjeni od 2015. godine, sa izmjenama i dopunama od 01.01.2021. donio je promjene u sadržaju financijskih izvještaja jedinica lokalne i područne (regionalne) samouprave i to izvještaja razine 22.

**PRIHODI I PRIMICI**

Prijedlog prihoda i primitaka Proračuna Općine Kalinovac za 2023. godinu (u daljnjem tekstu: Proračun), kao i prijedlog projekcija za 2024. i 2025. godinu izrađen je na temelju propisa, prethodno spomenute Upute Ministarstva financija, ostvarenih izvornih prihoda proračuna za 2022. godinu, ocjenjenog ostvarenja izvornih prihoda Proračuna Općine Kalinovac (u daljnjem tekstu: Proračun) za 2022. godinu od poreza, naknade za eksploataciju mineralnih sirovina, namjenskih prihoda koji su utvrđeni posebnim propisima (komunalna naknada, šumski doprinosi, koncesija, naknada za zadržavanje nezakonito izgrađenih zgrada u prostoru, prihodi od nefinancijske imovine, i ostalo), namjenskih prihoda koji će se ostvariti u 2023. godini i narednih godina, potpora za sufinanciranje tekućih i kapitalnih izdataka te procjene mogućeg ostvarenja iz ostalih izvora u 2023. godini.

Prihodi i primici Proračuna Općine Kalinovac za 2023. godinu planiraju se po vrstama i strukturi u iznosu od 2.681.386,35 eura, kako slijedi:

|  |  |  |
| --- | --- | --- |
| Red. br. | VRSTA PRIHODA I PRIMITAKA | Plan za 2023. |
| 1. | Prihodi od poreza | 349.457,00 |
| 2. | Pomoći | 501.705,00 |
| 3. | Prihodi od imovine (renta i ostalo) | 1.244.919,35 |
| 4. | Prihodi od administrativnih pristojbi i po posebnim propisima | 162.159,00 |
| 5. | Ostali prihodi | 796,00 |
| 6. | Prihodi od prodaje nefinancijske imovine | 26.545,00 |
| 7. | Primici od financijske imovine i zaduživanja | 0,00 |
| 8. | Višak prihoda poslovanja | 395.805,00 |
| UKUPNO PRIHODI I PRIMICI | | 2.681.386,35 |

**Porez na dohodak** planiran je u iznosu od 327.000,00 eura. Prihod od poreza na dohodak planiran je sukladno procjeni ostvarenja za 2022. godinu.

**Prihodi od općinskih poreza** planirani su u iznosu od 18.846,00 eura i to porez na potrošnju koji je planiran temeljem razreza i naplate u 2022. godini, dok je prihod od poreza na promet nekretnina planiran sukladno ostvarenju u 2022. godini.

**Pomoći** sadrže tekuće i kapitalne pomoći iz Državnog proračuna, Proračuna Koprivničko- križevačke županije, ostalih institucija, te pomoći od međunarodnih organizacija te institucija i tijela EU, planirani su u iznosu od 501.705,00 eura.

Iz Državnog proračuna planiraju se tekuće pomoći (fiskalno izravnanje) u iznosu 161.524,00 eura, tekuće pomoći projekta Zaželi u iznosu od 14.764,00 eura, za Dječji vrtić „Bubamara“ (mala škola) u iznosu od 199,00 eura, za financiranje Javne vatrogasne postrojbe Đurđevac 21.236,00 eura i financiranje projekta Zaželi-Brižne žene Podravske u iznosu od 83.663,00 eura.

Iz Državnog proračuna planirane su tekuće pomoći obiteljima i kućanstvima za ogrjev u iznosu od 1.327,23 eura.

U planu kapitalnih pomoći iz Državnog proračuna planirane su pomoći iz nadležnih ministarstava.

**Prihodi od imovine** planirani su u iznosu od 1.244.919,35 eura. Navedeni prihodi planirani su prema procjeni ostvarenja za 2022. godinu, a odnose se na prihode od naknade za eksploataciju mineralnih sirovina, naknada za koncesije, prihoda od zakupa zemljišta, naknade za pravo na služnost.

**Prihodi od upravnih i administrativnih pristojbi, pristojbi po posebnim propisima i naknadama** planirani su u iznosu od 162.159,00 eura.

Unutar ove grupe prihoda planirani su prihodi od komunalne naknade u iznosu od 128.741,00 eura, komunalnog doprinosa u iznosu od 2.654,00 eura, doprinosa za šume u iznosu od 13.272,00 eura, sufinanciranje cijene usluge roditelja za dječji vrtić u iznosu od 3.632,00 eura, naknade HZZ-a za javne radove 4.645,00 eura, naknade za uređenje groblja u iznosu od 7.963,00 eura i ostalo u iznosu 1.252,00 eura (vodni doprinos, prihod od prodaje državnih biljega i prihod s naslova refundiranja šteta i ostalo).

**Ostali prihodi** planirani su u iznosu od 796,00 eura od vlastite djelatnosti.

**Prihodi od prodaje nefinancijske imovine** planirani su u iznosu od 26.545,00 eura, odnose se na prihode od prodaje naslijeđene imovine.

Prema stanju sredstava na računu Općine Kalinovac, te očekivanim prihodima i rashodima do kraja 2022. godine očekuje se da će se ostvariti višak prihoda i primitaka u Općini Kalinovac 395.805,00 eura.

Pravilnikom o proračunskim klasifikacijama („Narodne novine“ broj 26/10. 120/13 i 1/20) propisano je da se prihodi i primici odnosno rashodi i izdaci trebaju planirati i evidentirati prema izvorima financiranja. Sukladno tome prihodi i primici planirani su prema izvorima za naredno trogodišnje razdoblje.

**RASHODI I IZDACI**

Rashodi i izdaci su za 2023. godinu planirani u ukupnom iznosu od 2.681.386,35 eura, za 2024. godinu 2.505.719,92 eura, dok su za 2025. godinu isti planirani u iznosu od 2.388.688,98 eura.

Po ekonomskoj klasifikaciji ukupni rashodi i izdaci Proračuna za 2023. godinu raspoređeni su na:

|  |  |  |
| --- | --- | --- |
|  |  | Iznos u eurima |
| **3** | **RASHODI POSLOVANJA** | **1.349.120,00** |
| 31 | Rashodi za zaposlene | 379.985,00 |
| 32 | Materijalni rashodi | 613.668,00 |
| 34 | Financijski rashodi | 15.826,00 |
| 35 | Subvencije | 5.972,00 |
| 36 | Pomoći | 93.172,00 |
| 37 | Naknade građanima i kućanstvima | 90.518,00 |
| 38 | Ostali rashodi | 149.979,00 |
| **4** | **RASHODI ZA NABAVU NEFINANCIJSKE IMOVINE** | **1.236.042,35** |
| 41 | Rashodi za nabavu neproizvedene dugotrajne imovine | 177.448,35 |
| 42 | Rashodi za nabavu proizvedene dugotrajne imovine | 1.058.594,00 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **96.224,00** |
| 54 | Izdaci za otplatu glavnice primljenih zajmova | 96.224,00 |
|  | **SVEUKUPNO** | **2.681.386,35** |

**Ukupni rashodi poslovanja planirani su u iznosu od 1.349.120,00 eura.**

Pod navedenim rashodima planirani su:

- rashodi za zaposlene u Općini - 7 djelatnika, Dječjem vrtiću “Bubamara“ – 9 djelatnika i to , na programu Zaželi 7 djelatnica i zaposleni na javnim radovima (1 djelatnik), naknade za rad predstavničkih tijela i izvršnih tijela, materijalni rashodi za rad Jedinstvenog upravnog odjela, Dječjeg vrtića, projekta Zaželi, komunalnog odjela i ostalih usluga vezanih za gospodarske aktivnosti.

Rashodi za zaposlene u Općini povećani su samo iz osnove povećanja minulog rada i povećanja neoporezivih primitaka propisanih Pravilnikom o porezu na dohodak. Troškova na stavci plaća za zapošljavanje žena na programu Zaželi u odnosu na 2022. godinu planirano je manje zbog manjeg broja mjeseci rada u programu Zaželi.

Materijalni rashodi planirani su u većem iznosu u odnosu na 2022. godinu. Planirano je povećanje potrošnje električne energije i plina s obzirom na nove objekte, usluge tekuće i investicijskog održavanja, troškovi rekonstrukcije javne rasvjete, održavanje narazvrstanih cesta.

Financijski rashodi za otplate kredita i usluge platnog prometa planirani su za otplatu dugoročnog kredita u iznosu od 15.826,00 eura.

Subvencije, pomoći, donacije: djeci, učenicima, studentima, umirovljenicima, poljoprivrednicima, udrugama, društvima, kućanstvima i ostale naknade planirane su u iznosu od 93.172,00 eura.

**Rashodi za nabavu nefinancijske imovine planirani su u iznosu od 1.236.042,35 eura.** Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje.

**Ukupni rashodi i izdaci Proračuna raspoređeni su u tri razdjela:**

|  |  |
| --- | --- |
| **RAZDJEL / NAZIV** | Planirano za 2023. |
| RAZDJEL 001  PREDSTAVNIČKA, IZVRŠNA I UPRAVNA TIJELA OPĆINE | 670.280,00 |
| RAZDJEL 002  DRUŠTVENE DJELATNOSTI I OSTALE DRUŠTVENE POTREBE | 639.885,00 |
| RAZDJEL 003  GOSPODARSKE I KOMUNALNE DJELATNOSTI | 1.371.221,35 |
| **UKUPNO IZDACI** | **2.681.386,35** |

U prilogu prijedloga Proračuna nalaze se Programi u kojima su iskazani projekti i aktivnosti.

Kapitalni projekti u Proračunu za 2023. godinu planirani su sukladno izvorima iz kojih se planiraju financirati (prihodi proračuna Općine, pomoći i primici od zaduživanja), a na temelju potreba i utvrđenih prioriteta.

**UKUPNI RASHODI I IZDACI PRORAČUNA RASPOREĐENI PO PROGRAMIMA**

|  |  |
| --- | --- |
| **NAZIV PROGRAMA** | **PLANIRANO ZA 2023. GODINU U EURIMA** |
| 1001 PROGRAM REDOVNOG RADA PREDSTAVNIČKIH, IZVRŠNIH I UPRAVNIH TIJELA OPĆINE | 670.280,00 |
| 1002 PROGRAM PREDŠKOLSKOG ODGOJA I OBRAZOVANJA | 211.373,00 |
| 1003 PROGRAM JAVNIH POTREBA U OSNOVNOM ŠKOLSTVU | 43.799,00 |
| 1004 PROGRAM JAVIH POTREBA U SOCIJALNOJ SKRBI | 197.306,00 |
| 1005 PROGRAM JAVNIH POTREBA U KULTURI | 23.890,00 |
| 1006 PROGRAM JAVNIH POTREBA U SPORTU | 39.817,00 |
| 1007 OSTALE JAVNE POTREBE | 140.290,00 |
| 1009 RURALNI RAZVOJ | 27.141,00 |
| 1008 ODRŽAVANJE KOMUNALNE INFRASTRUKTURE | 51.762,00 |
| 1010 RAZVOJ POSLOVNE INFRASTRUKTURE | 51.762,00 |
| 1011 RAZVOJ I GRADNJA OSTALE JAVNE INFRASTRUKTURE | 1.096.951,35 |

**UKUPNO: 2.681.386,35**

**II. PROJEKCIJE PRORAČUNA OPĆINE KALINOVAC ZA 2024. I 2025. GODINU**

Projekcijama su planirani ukupni prihodi i primici te rashodi i izdaci za 2024. godinu u iznosu od 2.505.791,92 eura.

Projekcijama su planirani ukupni prihodi i primici te rashodi i izdaci za 2025. godinu u iznosu od 2.388.688,98 eura.

Kalinovac, studeni 2022. godina